Nazgûl

I Nazgûl (ex id Kyehrsen Bahsa, nazg = ring, ed gûl = drukh) sont i staursti slougs os Khitert ye id Trit Aiwo ed sont bayn ab quantens. Buir nev staur menscnobles qui Sauron perscliev ye id Dwot Aiwo. Ielg aspirit tun ad meis augos ed acceptit oino iom Nev Rings qua Sauron hieb kovachen pro i menscens. Dat ta halkas eent dominet ab id Oin Ring ed controlt ab iom Tenipoti, i Nazgûl bihr oku eysi sclavs. In id druna os wakt, bihr nemerti in mento menxu ir corpos biswohnd. Bihrghi augosti "skadhs", i dervsti slougs os Sauron. 
thumb|330x330px 
Is Roybrukh os Angmar, kalt isschi Swamen os Morgul, est ir chef. Ex quantens, nu-xeiht is ia megst augsa ed id imkan os age seni. I Nazgûl baynt bog ed deub wed, piurn ed ia elfisk iser nams kam Elbereth. Sont amalan blind, hant yed un stauneihnd odorat ed ghehde naudhe id hehlp alyen creatures kay stehme ir newehrgend senses (kam special-ye trainiret ekwen). Ir magh est mincto diens. Khamûl, ir commander-in-second, bayt muhim-ye diewo. Vasyi Nazgûl smyehrnti tod sliebe ye meis au minter importanto degree bet quanti, pati Khamûl, ghehde bewaldhe ir angst. 
I Nazgûl vehse uno mier deusko cappa, un halsbehrg ed un helm. Sub ir vesters, sont tik mighlic formes, amalan beghis substance. Ia special maghs im Nazgûl sonti meg kathire yed neude semschi trivialer items kam einsa au poisonen dagas. Oin iren special maghs est paur. Quelkwe prigwahnd un Nazgûl biht affecen ab un khisses om achak ed terror. 
thumb|330x330px 
Pleist armes gwehmend do contacto con un Nazgûl degveihnt ed vanient. Neid arme, ploisko os nùmenori au elfisk makhen, ghehdsiet harme un Nazgûl, esdi kamyapt hihes el. Vasyi Nazgûl ghehde ghesore soitsa om divers maghs; kamsa pro znaycs au piurnexplosions mathalan. Ex vasyens Nazgûl, nu-est is Roybrukho pronst ad nudes vraj. Daydey, i Nev trehce ep buland sword ekwens au gverpters qui sont immun face ia effects irios presence. I Nazgûl brunge ia physic senses iren reidbiesten kay kwahe gwitu; ighi Nazgûl esend drukhs, quo vident beirst est id ansumund ed ghehdent neid meis quem depende gwaur-ye un sorte os symbiose con ir ekwens kay age ep id physic mund.